ספי בן-יוסף

ספי בן יוסף (נולד בתל אביב ב-27 באוגוסט 1947) הוא סייר, סופר ועיתונאי ישראלי. בנם של אסתר ואברהם בן-יוסף, ממייסדי תיאטרון הקאמרי. שירת בצה"ל ביחידה 8200 באגף המודיעין והתקדם לדרגת סגן-אלוף. היה קצין בינה רשתית של האמצעים המיוחדים בתקופה שקדמה למלחמת יום הכיפורים. בן יוסף החל להדריך טיולים עוד בתקופת התיכון. לאחר שירותו הצבאי עבד בבית ספר שדה הר גילה ובהמשך גם ניהל אותו. במקביל לעבודתו בבית ספר שדה, הדריך וניהל את מגמת מורי הדרך בבית הספר הממשלתי לתיירות, לימד בחוג ללימודי ארץ ישראל ב"מכללת בית ברל" וערך ספרות מקצועית בנושאי "ארץ ישראל" בהוצאות הספרים בירושלים, "הוצאת כרטא" ו"מפה - מיפוי והוצאה לאור". בן יוסף פרסם טור שבועי בעיתון הירושלמי "כל העיר" וכן בידיעות אחרונות. להמלצתו השבועית הוא נוהג להגניב אמירה חברתית או פוליטית. במשך 6 שנים הגיש את תוכנית הטיולים "שביל באמצע שביל בצד" בטלוויזיה החינוכית. במשך עשר שנים היה בן יוסף עורך ביטאון החברה להגנת הטבע "טבע וארץ". (נכון ל-2016), במשך 35 שנה הגיש בגלי צה"ל פינה בתוכנית "בילוי נעים עם מולי שפירא", בה המליץ על טיולים עונתיים. כמו כן, הוא מדריך חוגי משוטטים בארץ וטיולים הרפתקניים ויוצאי דופן בחו"ל (בדרך כלל בארצות העולם השלישי וביעדים חריגים) ונותן הרצאות על מסעות בעולם. באחד ממאמריו של בן יוסף (לפי עמית דובקין מאמר זה הפך גם לספר) הפיץ את הדעה של הארכאולוג מאיר בן דב שקרב מצדה לא היה ולא נברא, וכל הממצאים הם של תמרון צבאי לצורך אימונים בלבד, ושסיפורו הדרמטי של יוסף בן מתתיהו (יוסיפוס פלאביוס) אינו היסטורי. בכך תרם בן-יוסף לניפוץ המיתוס, אף שכיום רוב החוקרים סבורים שהיה שם קרב, וחלקם אף טוען שייתכן שיש אמת כלשהי בסיפור של יוסיפוס. בן יוסף מתגורר במושב שרונה בגליל התחתון, ויחד עם בת זוגו, הוא מחזיק במשק חקלאי ובחוות סוסים. ארץ קטנה גדולה, הוצאת כרטא וההוצאה לאור של משרד הביטחון, 1985. ספרו הראשון. (בכרטסת הספרייה הלאומית) מדריך ישראל החדש: אנציקלופדיה - מסלולי טיול (עם כותבים נוספים), ירושלים, ההוצאה לאור של משרד הביטחון, 2001. המדריך יצא לאור ב-15 כרכים. בית לחם וכנסית המולד (עם גבריאל ברקאי), ירושלים, הוצאת אריאל, 1980. אלים, עצים ולטאות: סיפורים על מקומות, תל אביב, משכל - הוצאה לאור, 1999. ארץ יפה - 50 המקומות היפים בישראל (עם דובי טל), תל אביב,אלבטרוס-צילום והוצאת מפה, 2002. ארץ ארבע עונות, ארבע רוחות, תל אביב, כרטא, 1995. מהכי קדוש להכי נמוך וגם הכי מלוח (ועוד טיולים), ירושלים, כרטא, 1987. סין - גן הדרקון, ירושלים, כרטא, 1994. כמו אהובה רחוקה: 75 אתרי הקסם שלי, ירושלים, הוצאת כתר, 2002. שביל העז המטורפת, תל אביב, מפה, 2000. דברים קטנים בגן הצבעים: טיול להורים שמקריאים לילדים, ירושלים, כרטא, 1995. תעשייה זעירה ומלאכות מסורתיות בהר חברון: סקירה של תהליכים ושיטות יצור בעבר ובהווה, חולון, אירואקס, תשל"ט. טיול בכל שבוע (כרטיס הספר באתר הכרטסת הבינלאומית WorldCat) מיכל יפת, חיים עם ספרים, אחוזת בית, 2005. עמ' 14–21. ספי בן-יוסף, במיזם "אישים" לתיעוד היצירה הישראלית ספי בן-יוסף, דף שער בספרייה הלאומית אתר האינטרנט הרשמי של ספי בן-יוסף רשימת הפרסומים של ספי בן-יוסף, בקטלוג הספרייה הלאומית רשימת המאמרים של ספי בן-יוסף באתר רמב"י נרי ליבנה, טיול ברמה הפילוסופית, חדשות, 27 באוקטובר 1989 אסף כרמל, נפקחו עיניו, באתר הארץ, 7 ביוני 2005 הספרים של ספי בן-יוסף, באתר "סימניה" "שביל באמצע שביל בצד" בהנחיית ספי בן יוסף, באתר הטלוויזיה החינוכית הישראלית איתן לשם, "היום לא הייתי עושה את זה": ספי בן יוסף נזכר בימי הטיולים ברצועת עזה, באתר הארץ, 20 במאי 2024 שחקן - בן-יוסף (הכהן-כוגן) אברהם בזיק, באתר אוניברסיטת תל אביב אמנון לורד, יום למלחמת 73': בכיר המודיעין צלל באילת, באתר nrg‏, 5 ביולי 2013 המודיעין במלחמת יום הכיפורים - הפעלת האמצעים המיוחדים מיתוס מצדה, צמיחתו וקמילת באתוס הישראלי אתר גיל חסקין ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.